stanford-oval/wikipedia huggingface dataset:
מבבנה (נהר)

| --- | --- |

תמונת לוויין של הנהר
 מידע כללי
 מוצא:  מחוז הוהו
 שפך:  לוסושוונה (אנ')
 מדינות באגן הניקוז:  אסוואטיני
נהר מבבנה הוא נהר בעמק איזולוויני (אנ') באסוואטיני (לשעבר סווזילנד) העובר ברובו דרך מחוז הוהו בצפון-מערב המדינה. על גדות הנהר בנויה עיר הבירה של אסוואטיני, מבבנה, ואחד מיובליו הראשיים הוא נהר פולינגאנה. הנהר נשפך לנהר לוסושוונה (Lusushwana) בעיר לובמבה וגובה השפך 670 מטר מעל לפני הים, במיקום 26°25′47″S 31°12′12″E﻿ / ﻿26.429722°S 31.203333°E﻿ / -26.429722; 31.203333.
זיהום

מימי הנהר משמשים בין היתר את התושבים שמתגוררים על גדת הנהר לצריכה ולשימוש ביתי, וכן לצורכי חקלאות. מספר גורמים מובילים לזיהום המים בנהר ולפגיעה באיכותו: בשנות ה-80 חלה מגמת עיור משמעותית באסוואטיני, ובעקבותיה החלו קמים יישובים לא מוסדרים סביב עיר הבירה מבבנה בעמק איזולוויני, שלהם לא הייתה מערכת מוסדרת לפינוי אשפה ושפכים; הטיפול בשפכי עיר הבירה מבננה נעשה בתחנת שפכים מודרנית בעמק איזולוויני, כ-5 ק"מ מחוץ לבירה, שמנקזת את השפכים לבסוף לנהר; כמו כן, הפעילות החקלאית באזור העירוני-למחצה בעמק איזולוויני, ובין היתר גידול צאן ובקר שתורמים לעלייה בריכוז מיקרואורגניזמים מזהמים, תורמים לירידה באיכות המים בנהר.
הגורם האחראי על מעקב אחר רמת הזיהום בנהר הוא מכון המים הלאומי של אסוואטיני, שמבצע מעקב אחר מי שופכין הנשפכים לנהר, ומתמקד בעיקר במקורות זיהום נקודתיים.
מחקר שבחן את רמת הזיהום בנהר בין ינואר למרץ 2009, מצא בכל שבעת אתרי הבדיקה שנבחנו, ריכוז חיידקי קוליפורם צואתי ומדד צריכת חמצן כימית (Chemical oxygen demand) ברמות גבוהות מהרמות הרצויות, והראה עלייה במדדי הזיהום בנהר לעומת נתוני מדידה היסטוריים.
הערות שוליים

↑  Boniswa W. Dladla, The Impact Of Sub-catchment Activity On River Water Quality: A Case Study Of Mbabane River In The Ezulwini Valley, Swaziland (Thesis), Department Of Civil Engineering, Faculty Of Engineering, University Of Zimbabwe, June 2009
כתר סקוטלנד

| --- | --- |

 מידע כללי
 אמן:  ג'ון מוסמן 
 תאריך יצירה:  1540 
 טכניקה וחומרים:  קטיפה, אחלמה, זהב, פרוות סמור, גארנט 
 נתונים על היצירה
 משקל:  1.64 ק"ג 
 
כתר סקוטלנד מוצג בעת ביקורה של המלכה אליזבת השנייה בפרלמנט הסקוטי (2011).
כתר סקוטלנד (באנגלית: Crown of Scotland; בגאלית סקוטית: Crùn na h-Alba) הקיים כיום הוכן עבור המלך ג'יימס החמישי, מלך סקוטלנד, בשנת 1540 והוא חלק מתכשיטי הכתר של סקוטלנד.
היסטוריה ושימושים

כתר סקוטלנד יוצר בשנת 1540 על ידי התכשיטן המלכותי ג'ון מוסמן עבור ג'יימס החמישי מחלקים שנותרו מכתר ישן שניזוק - הכתר המקורי נוצר ככל הנראה לפני שנת 1503, אולם מועד ייצורו אינו ידוע. זמן קצר לאחר ייצורו נוספה כיפת הקטיפה והארמין לכתר.
הכתר נחבש לראשונה על ידי ג'יימס החמישי לרגל הכתרת רעיתו השנייה מארי דה גיז כמלכה רעיה, טקס הכתרה נערך במנזר הולירוד שבאדינבורו בשנת 1540. בכתר נעשה שימוש בעת הכתרת מרי, מלכת הסקוטים בשנת 1543 וכן בשנת 1567 בעת הכתרת בנה ג'יימס השישי (לימים ג'יימס הראשון, מלך אנגליה).
בעקבות איחוד הכתרים, ולאחר שג'יימס השישי ירש את הכתר האנגלי והפך למלך אנגליה בשנת 1603 עבר בית המלוכה מאדינבורו ללונדון הושארו תכשיטי הכתר של סקוטלנד באדינבורו, והובאו לפרלמנט הסקוטי על מנת לסמל את נוכחותו של המונרך בסקוטלנד, ואת ההסכמה המלכותית הנדרשת לאישור חוקים.
בכתר נעשה שימוש בעת הכתרתם של צ'ארלס הראשון בשנת 1633 ושל צ'ארלס השני בשנת 1651 כמלכי סקוטלנד, אולם לאחר הכתרות אלה לא הוכתרו יותר מלכים כמלכי סקוטלנד.
במהלך מלחמת האזרחים האנגלית הורה אוליבר קרומוול על השמדת כל תכשיטי הכתר האנגלי והסקוטי - השמדת תכשיטי הכתר האנגלי בוצעה, אולם תכשיטי הכתר הסקוטי שנשמרו באדינבורו הוחבאו וניצלו מההוראה.
בעקבות חוקי האיחוד של 1707 אוחדה ממלכת סקוטלנד עם ממלכת אנגליה והוקמה ממלכת בריטניה הגדולה. בעקבות איחוד זה הפרלמנט הסקוטי בוטל והפרלמנט המאוחד התכנס בלונדון. מאחר שלא היה צורך בתכשיטי הכתר הסקוטי הם הועברו למשמרת לטירת אדינבורו ושם נשכחו עד שנת 1818.
בראשית המאה ה-19 החלה התעניינות ציבורית בתכשיטים, בעקבות פעולתו של סר וולטר סקוט ולאחר שנמצאו התכשיטים הם הוצגו החל משנת 1819 בטירת אדינבורו.
התכשיטים הוצגו בפני המלך ג'ורג' הרביעי בעת ביקורי בארמון הולירוד בשנת 1822 (ביקור ראשון של מונרך בסקוטלנד מאז שנת 1651).
ב-24 ביוני 1953, לאחר הכתרתה של המלכה אליזבת השנייה במנזר וסטמינסטר, הכתר נישא לפני המלכה בתהלוכה מארמון הולירוד לקתדרלת סנט גיילס שבאדינבורו ושם הוצגו לה תכשיטי הכתר הסקוטיים.
לאחר הקמתו המחודשת של הפרלמנט הסקוטי, הושב השימוש בכתר לטקסי פתיחת הפרלמנט.
הכתר מופיע על הסמל המלכותי של סקוטלנד ובסמלי יחידות צבא שונות ובהם הגדוד המלכותי של סקוטלנד, הלגיון הבריטי המלכותי ועל הלוגו של המשרד לענייני סקוטלנד וגופי ממשל נוספים.
תיאור הכתר

בסיס הכתר עשוי זהב סקוטי ומעליו ארבע חצאי קשתות עשויות זהב שבנקודת המפגש שלהן גלובוס (מונד) מוזהב שמעליו צלב. בכתר משובצות 22 אבנים יקרות ו-20 אבני חן (אבנים חצי יקרות) וכן פנינים שמקורם בסקוטלנד.
משקלו של הכתר כ-1.64 ק"ג.
הערות שוליים

↑  כתר זה מופיע בדיוקן של ג'יימס הרביעי בספר שעות שנכתב לרגל נישואיו למרגרט טיודור בשנת 1503, ולכן ברור שיוצר קודם לכן.
↑  הודעה לעיתונות המתארת את פתיחת הפרלמנט הסקוטי
| תכשיטי הכתר של הממלכה המאוחדת |
| --- | --- | --- |
| כתרים | כתר אדוארד הקדוש • כתר האימפריה הממלכתי • הכתר האימפריאלי של הודו • הכתר הממלכתי של ג'ורג' הרביעי • כתר סקוטלנד • כתר מרי ממודנה • הכתר הממלכתי של ג'ורג' הראשון • כתר פרידריק, נסיך ויילס • כתר ההכתרה של ג'ורג' הרביעי • כתר המלכה אדלייד • כתר היהלומים הקטן של המלכה ויקטוריה • כתר המלכה אלכסנדרה • כתר ג'ורג', נסיך ויילס • כתר המלכה מרי • כתר המלכה אליזבת • כתר צ'ארלס, נסיך ויילס |  |
| שרביטים | שרביט אדוארד הקדוש • שרביט היושר והרחמים • שרביט סקוטלנד |  |
| חרבות | חרב המתת • חרב הרחמים • חרב סקוטלנד |  |
| אחרים | אבן הגורל • סמל מסדר פטריק הקדוש • אודם הנסיך השחור • גלובוס הריבון |  |
כתר שם טוב (בעש"ט)

| --- | --- |

 מידע כללי
 מאת:  הבעל שם טוב
 שפת המקור:  עברית 
 סוגה:  תורת החסידות
 הוצאה
 תאריך הוצאה:  2004 
 תאריך הופעה ראשונה:  ה'תקנ"ד
 עורך:  אהרן בן צבי הירש הכהן מאפטה 
 קישורים חיצוניים
 היברובוקס:  3719
 הספרייה הלאומית:  990019447810205171
 
כתר שם טוב הוא ספר המלקט את דברי תורתו של מייסד תנועת החסידות רבי ישראל בעל שם טוב. את הספר חיבר רבי אהרון הכהן שליקט את הדברים בעיקר מספרי בעל ה'תולדות' רבי יעקב יוסף כ"ץ מפולאנה ספר בן פורת יוסף וספר תולדות יעקב יוסף וספר צפנת פענח. מקורות נוספים לספר מתוך הספר ליקוטים יקרים וספר יושר דברי אמת משולם פֶייבוּש הלוי הֶלֶר מזְבַּרַז.
חלקו הראשון של הספר נדפס בזולקווא בשנת ה'תקנ"ד וחלקו השני נדפס שם בשנת ה'תקנ"ה.
מייחודיותו של ספר זה על שאר ספרי הליקוט שבהם נדפסו תורות מהבעל שם טוב (שבראשם ספר בעל שם טוב על התורה), הוא העובדה שספר זה נדפס סמוך לפטירת הבעל שם טוב ורוב תלמידיו הגדולים של הבעל שם טוב והרב המגיד היו עודם בחיים והכירו את מעלותו של המלקט. על ספריו האחרים של המלקט ישנן הסכמות מגדולי החסידות, בהם רבי לוי יצחק מברדיטשוב, רבי שלמה מקרלין, רבי ישראל מקוזניץ, החוזה מלובלין ועוד.
במקור הספר הודפסו כל התורות ברצף אחד, בשנת ה'תשל"ג בהוראתו של הרבי מליובאוויטש יצא לאור הספר במהדורה חדשה עם חלוקת התורות לאותיות בהוצאת הספרים החבדי"ת – קה"ת. מאז יצא במספר מהדורות צילום ובשנת ה'תשנ"ט יצא במהדורה משופרת גם ממהדורה זו נדפסו מספר מהדורות צילום. בשנת ה'תשס"ד יצא הספר במהדורה חדשה ומיוחדת תחת השם "כתר שם טוב השלם", על ידי הוצאת ספרים קה"ת בעריכת הרב יעקב עמנואל שוחט בהוספת ציונים, מראה מקומות ומפתחות.
בשנת ה'תשע"ז הוציאו מעיינותיך את הספר במהדורה מבוארת בשם "כתר שם טוב המבואר" בשני כרכים עם ביאור מהרב מענדל וועכטער.
מבנה הספר

בראש הספר מופיעה צוואה בהם דברי הוראות והדרכות להנהגת החסידים. מקורה של הצוואה הוא מהספר ליקוטים יקרים והצוואה הובאה גם בספר צוואת הריב"ש, אך האדמו"ר הזקן רבי שניאור זלמן מליאדי כתב ש"באמת אינה צוואתו, וגם לא ציווה כלום לפני פטירתו" רק שהם "ליקוטי אמרותיו הטהורות שנלקוטי לקוטי בתר לקוטי, ולא ידעו לכוון הלשון על מתכונתו, אך המכוון הוא אמת לאמיתו". בדברי הצוואה מבקש הבעל שם טוב: א. שיעבדו את השם בתמימות ויקבעו שיעור מוסר בכל יום. ב. לדקדק בקריאת שמע. ג. לטבול במקווה. ד. לשמור שבת כהלכתו בכל דקדוקיו ופרטיו.
אחר כך מתחיל סדר ליקוט התורות שבראשם מופיע העתק מכתב שכתב לארץ הקודש אל גיסו רבי גרשון מקיטוב, ובמכתב זה הוא מספר לו על עלית נשמה שעשה בראש השנה. אגרת זו היא יסוד בחסידות, כיון שמסופר בה על המפגש של הבעל שם טוב עם המשיח, בו שאל "אימתי קאתי מר?" והמשיח ענה לו את התשובה המפורסמת – "לכשיפוצו מעינותיך חוצה". בתורה הבאה מופיעה כוונת המקווה מהבעל שם טוב. ואז ממשיך להביא תורות רצופות מהבעל שם טוב על פסוקים ועוד.
בחלק השני של הספר מופיעה בראש הספר הסכמה, והמשך ליקוט תורות הבעל שם טוב כמו בכרך הקודם.
במהדורת קה"ת חולקו התורות (בהוראת הרבי מליובאוויטש) לקטעים קצרים להקל על הלומד. ובסוף הספר הובא חלק ההוספות שבו הודפסה "כוונת המקוה מהבעל שם טוב" כפי שהובאה בספר פרי הארץ של רבי מנחם מנדל מויטבסק ובסידור עם דא"ח של האדמו"ר הזקן. "כוונת התקיעות". "תורות ופתגמי הבעל שם טוב" בהם גם 7 תורות שאמר הבעל שם טוב בגן עדן בח"י אלול ה'תרנ"ב ונעתקו מכתבי אדמו"ר הריי"צ ו"מנהגי והנהגות הבעל שם טוב" שנלקטו מתורת אדמור"י חב"ד. אמרות קודש מאדמור"י חב"ד שנאמרו על הבעל שם טוב תולדותיו ושיטתו. ביאורי הרבי מליובאוויטש על 7 התורות שאמר הבעל שם טוב בגן עדן. הערות וציונים ומפתחות.
מהדורות הספר

כתר שם טוב – מהדורה ראשונה, ב' חלקים, זולקווא, ה'תקנ"ד-ה'תקנ"ה
כתר שם טוב – קה"ת – ה'תשל"ג, ברוקלין, ניו יורק, הוצאה שנייה ה'תשל"ד, הוצאה שלישית ה'תשל"ה, הוצאה רביעית ה'תשמ"ז
כתר שם טוב – קה"ת – מהדורה משופרת – ה'תשנ"ט, ברוקלין, ניו יורק
כתר שם טוב השלם – קה"ת – מהדורה חדשה ומתוקנת עם הוספות ומ"מ וציונים, ה'תשס"ד, ברוקלין, ניו יורק, הוצאה נוספת ה'תשע"ח
כתר שם טוב המבואר – רבי מענדל וועכטער, מעיינותך, ה'תשע"ז
שיעורים בספר הקדוש כתר שם טוב, הוצאת 'קול דודי' (ארגון ללימוד חסידות שע"י חסידי תולדות אהרון)
הערות שוליים

↑  ראה פתח דבר לספר "כתר שם טוב השלם", קה"ת, ה'תשס"ד.
↑  שער המהדורה באתר ספריית חב"ד שבשיתוף עם היברו בוקס.
↑  ספר התניא, אגרת הקודש, סימן כה.
↑  הרב יצחק גינזבורג, שיעורים בספר כתר שם טוב.
↑  לקוטי דיבורים, חלק ב', עמוד שכט. ספר השיחות ה'תרצ"ז עמ' 166.
מארין טומאסוב

מארין טומאסוב (בקרואטית: Marin Tomasov; נולד ב-31 באוגוסט 1987 בזאדאר שביוגוסלביה) הוא כדורגלן קרואטי, המשחק בעמדת קשר באסטנה.
קריירת מועדונים

מארין טומאסוב נולד באי ליד זאדאר, אז חלק של יוגוסלביה. הוא למד כדורגל בקבוצת הנוער של זאדאר ובשנת 2006 חתם חוזה עם הקבוצה הבוגרת.
בסוף עונת 2008 הוא זכה בתואר "תקוות השנה" בקרואטיה ולקראת עונת 2009 הוא עבר להיידוק ספליט איתה השתתף לראשונה במשחקי הליגה האירופית.
בשנת 2012 הוא חתם במינכן 1860 ששיחקה בליגת משנה הגרמנית.
בשנת 2015 טומאסוב חזר לקרואטיה והתחיל לשחק ברייקה. הוא שיחק עונה בודדת בערב הסעודית ובשנת 2017 הושאל לאסטנה.
לאור שילובו הטוב בקבוצה הוא נרכש תמורת 500 אלף יורו. בעונת 2019 טומאסוב היה מלך השערים של הקבוצה עם 19 שערי ליגה ו-7 שערים במשחקים אירופיים.
בשלוש שנים באסטנה הוא זכה באליפות בכל העונות.
קריירה בינלאומית

בשנים 2007–2008 טומאסוב שיחק מספר פעמים בנבחרת הנוער של קרואטיה. בשנת 2013 הוא שיחק פעם בודדת עבור הנבחרת הבוגרת.
הערות שוליים

ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
כריסטיאן סראטוס

| --- | --- |
סראטוס בקומיק-קון, סן דייגו בשנת 2016
סראטוס בקומיק-קון, סן דייגו בשנת 2016
 לידה:  21 בספטמבר 1990 (בת 34) פסדינה, ארצות הברית 
 שם לידה:  כריסטיאן מארי ברנרדי
 מדינה:  ארצות הברית 
 תקופת הפעילות:  מ-2004 
 מספר צאצאים:  1
 פרופיל ב-IMDb
 
כריסטיאן מארי סראטוס (באנגלית: Christian Marie Serratos; נולדה ב-21 בספטמבר 1990) היא שחקנית אמריקאית.
ילדות

סראטוס נולדה בפסדינה, קליפורניה וגדלה בברבנק, קליפורניה. אמה מעצבת תכשיטים וסוכנת יחסי ציבור ושיווק ב-ACSPR וממוצא מקסיקני. אביה הוא בונה תפאורות ממוצא איטלקי. היא החלה לעסוק בהחלקה אמנותית על הקרח כשהייתה בת 3. בגיל 7 חתמה בפורד מודלס.
קריירה

סראטוס גילמה את סוזי קראבגרס בסדרת הטלוויזיה של ניקלודיאון "מדריך ההישרדות של נד", שעלתה לשידור לראשונה בשנת 2004 והסתיימה בשנת 2007 לאחר שלוש עונות.
תפקידה של סראטוס בתור אנג'לה וובר ב"דמדומים" זיכה אותה בפרס "שחקנית המשנה הצעירה" בטקס פרסי האמן הצעיר בשנת 2009. סראטוס חזרה על תפקידה בסרטי המשך של "דמדומים" - "דמדומים 2: ירח חדש" ו"דמדומים 3: ליקוי חמה". בשנת 2011 היא הופיעה בווידאו קליפ של להקת The Black Keys לשיר "Howlin' for You".
היא גילמה את דמותה של רוזיטה אספינוזה בעונה הרביעית בסדרה "המתים המהלכים" של רשת AMC, והופיעה לראשונה בסוף הפרק העשירי בעונה. היא קודמה לדמות ראשית בסדרה החל מעונתה החמישית.
בשנת 2020 כיכבה בתור הזמרת המקסיקנית סלינה בסדרה הביוגרפית על חייה "סלינה: הסדרה" בשירות נטפליקס.
קריירה > הופעות

היא דורגה במקום ה-65 ברשימת "100 הלוהטים" של מגזין מקסים לשנת 2010. בגיליון מרץ 2015 של מגזין פלייבוי הוצגה סראטוס במדור ה"After Hours".
חיים אישיים

סראטוס היא פעילה למען זכויות בעלי חיים. היא התנדבה למספר קמפיינים של ארגון PETA המקדם אורח חיים טבעוני.
במרץ 2017 חשפה סראטוס כי היא מצפה לילד ראשון מבן זוגה, הזמר דייוויד בויד. ב-14 במאי 2017 חשפה סראטוס תמונה של בתה באינסטגרם.
פילמוגרפיה > קו

| שנה | סרט | תפקיד | הערות |
| --- | --- | --- | --- |
| 2008 | דמדומים | אנג'לה וובר |  |
| 2009 | דמדומים 2: ירח חדש | אנג'לה וובר |  |
| 2010 | דמדומים 3: ליקוי חמה | אנג'לה וובר |  |
| 2011 | 96 דקות | לנה |  |
| 2011 | דמדומים 4: שחר מפציע - חלק 1 | אנג'לה וובר |  |
| 2013 | Pop Star | רוקסי סנטוס |  |
| 2014 | טיסה 7500 | ראקל מנדוזה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004–2007 | מדריך ההישרדות של נד | סוזי קרבגרס | 44 פרקים |
| 2005 | זואי 101 | ילדה | פרק: "School Dance" |
| 2006 | הרקיע השביעי | פקידת קבלה | פרק: "Broken Hearts and Promises" |
| 2006 | Cow Belles | הת'ר פרז | סרט מקור של ערוץ דיסני |
| 2007 | האנה מונטנה | אלכסה | פרק: "The Idol Side of Me" |
| 2011 | אימה אמריקאית: בית הרצח | בקה | פרק: "Pilot" |
| 2011–2012 | סודות ההתבגרות | רייבן | 9 פרקים |
| 2014–2022 | המתים המהלכים | רוזיטה אספינוזה | תפקידה חוזר (עונה 4)  תפקיד ראשי (עונות 5–11); 129 פרקים |
| 2019 | רובוט צ'יקן | אובר / ווילי סקוט | דיבוב; פרק: Fila Ogden in: Maggie's Got a Full Load" |
| 2020–2021 | סלינה: הסדרה | סלינה | תפקיד ראשי (2 עונות); 18 פרקים |
| 2022 | אהבה, מוות ורובוטים | הרפר | דיבוב; פרק: "In Vaulted Halls Entombed" |
| TBA | More | לונדין לורנז | סדרה עתידית של HBO Max |
הערות שוליים

↑  TV.com: "Christian Serratos retrieved January 31, 2014
↑  Tribute: Christian Serratos Biography March 30, 2014
↑  "Christian Serratos Interview". AskMen.
↑  "Christian Serratos". LePhant Magazine. 2009-02-04. אורכב מ-המקור ב-2009-02-11. נבדק ב-2009-02-06.
↑  Ned's Declassified School Survival Guide Cast and Crew on. Tv.com. Retrieved on 2011-03-21.
↑  "New Moon Actors arrived in Vancouver". ReelzChannel. 2009-04-11. אורכב מ-המקור ב-2009-04-10. נבדק ב-2009-04-19.
↑  "Howlin' for You". Pitchfork.
↑  Nellie Andreeva (16 בספטמבר 2013). "Christian Serratos Joins 'The Walking Dead' — Cast As Rosita Espinosa". Deadline. נבדק ב-30 בספטמבר 2014. {{cite news}}:  (עזרה)
↑  "Walking Dead Season Finale Interview". PopSugar.
↑  "2010 Hot 100-36". Maxim. 2010-05-29.
↑  "Christian Serrato". אורכב מ-המקור ב-2016-03-08. נבדק ב-2020-11-19.
↑  "Christian Serratos Poses Nude for New PETA Ad". American Superstar Magazine. 2009-11-09. נבדק ב-2009-11-09.
↑  "News - Entertainment, Music, Movies, Celebrity". MTV News. נבדק ב-13 בנובמבר 2018. {{cite web}}:  (עזרה)
↑  "Christian Serratos,"  Maxim, October 19, 2012.
↑  Knoch, Sierra (1 במרץ 2017). "The Walking Dead's Christian Serratos Pregnant With Her First Child". E! News. נבדק ב-21 במרץ 2017. {{cite web}}:  (עזרה)
↑  Campbell, Kathy (18 במרץ 2017). "The Walking Dead's Christian Serratos Debuts Her Baby Bump on the Red Carpet". Us Weekly. נבדק ב-21 במרץ 2017. {{cite web}}:  (עזרה)
| --- | --- |
בקרת זהויות :  BNE: XX5647992  GND: 1063383471  ISNI: 0000 0000 6447 6332  LCCN: n2009042347  VIAF: 91036484   WorldCat (עם VIAF): 91036484
מדלנה

| --- | --- |
עטיפת המהדורה המקורית
עטיפת המהדורה המקורית
 מידע כללי
 מאת:  לודוויג במלמנס
 איורים:  לודוויג במלמנס 
 שפת המקור:  אנגלית
 סוגה:  ספרות ילדים
 מקום התרחשות:  פריז 
 הוצאה
 תאריך הוצאה:  1939 
 קישורים חיצוניים
 הספרייה הלאומית:  001738810
 
מדלנה (במקור: Madeline) הוא ספר ילדים נודע מאת לודוויג במלמנס, אשר בהשראתו נכתבו ספרי המשך והופקו סרטים וסדרת הנפשה - מדלן.
עלילה

הסיפור מתרחש בפריז, עיר-הבירה של צרפת. בבית זה התגוררו אישה העונה לשם קלבל וחבורת ילדות אשר נוהגות להיות יחדיו בדרך קבע. כאשר ילדות אלו אכלו, צחצחו שיניים והלכו לישון הן תמיד עשו כן בשורות ישרות. רק שמה של אחת הילדות צוין בסיפור: גיבורת הסיפור, הילדה מדלנה. ילדה זו, חרף העובדה שהייתה הקטנה ביותר מבין הילדות, הייתה אמיצה מהן משמעותית (עכברים ונמרים לא הבהילו אותה). בנוסף ימים קרים היו חביבים עליה והיא הצטיינה בלעורר פחד ובלבול אצל קלבל. באחד הלילות מדלנה פרצה בבכי עקב דלקת תוספתן פתאומית. מדלנה אושפזה בבית-חולים ועוררה עצב אצל קלבל ושאר הילדות. אולם השהות בבית החולים לא הייתה עבורה דבר נוראי כלל והיא אפילו זכתה לפינוקים נחמדים. לא תואר מה נעשה לה בניתוח אבל מדלנה הציגה בפני הילדות (שבאו יחד עם קלבל לבקרה) בגאווה, את הצלקת שבבטנה. לקראת סוף הסיפור, בפעם השנייה במהלכו, הוצגה הסיטואציה שקלבל הדליקה מנורה בלילה כי משהו שלילי קרה לפתע (בפעם הקודמת כאשר מדלנה חלתה). הסתבר שהילדות קינאו מאוד במדלנה ופרצו כולן בבכי. קלבל ידעה כי זה עניין של מה בכך ותו לא והילדות שכחו במהרה מקנאתן.
מבצע אתגר

מבצע אתגר היה מבצע של חיל האוויר הישראלי שנערך במלחמת ההתשה, ב-18 ביולי 1970, לשם השמדת סוללות טילי קרקע-אוויר ממערב לתעלת סואץ.
בתחילת 1970 הקימה ברית המועצות מערך הגנה אווירית צפוף, של טילי קרקע-אוויר ותותחי נ"מ, ממערב לתעלת סואץ, כמענה לעליונות האווירית של חיל האוויר הישראלי. מבצע אתגר היה מבצע גדול של חיל האוויר הישראלי לפגיעה בסוללות טילים. המבצע תוכנן נגד שבע סוללות של טילי SA-2 רגיל ומשופר. מתכנני המבצע לא ידעו שבאותו אזור הוצבו גם שלוש סוללות של טילי SA-3 המתקדמים יותר. המטוסים התוקפים צוידו בפודי לוחמה אלקטרונית (ל"א) חדישים מתוצרת ארצות הברית, שכונתה בישראל "אפונה ריחנית" ונועדה לשבש טילי קרקע-אוויר שישוגרו לעברם.
במבצע, שנערך ב-18 ביולי 1970 השתתפו 18 מטוסי F-4 פנטום, בהובלת מפקד טייסת 201, שמואל חץ, ומפקד טייסת 69, אביהו בן-נון. על היציאה לטיסה זו סיפר הנווט מנחם עיני: "רפי הר-לב, מפקד הבסיס, התנגד בתוקף שחץ ואני נטוס יחד באותו מטוס. 'כל הידע התאורטי והמבצעי של הטייסת נמצא אצלכם', הוא אמר לנו. 'מה יהיה אם יקרה לכם משהו?"
בהתאם להנחיית מומחי ל"א של חיל האוויר האמריקאי ניתנה לטייסים הוראה לטוס במבנה שנקרא "Pod Formation" - טיסה ישרה ואופקית בגובה רב ובמרחקים מדויקים בין המטוסים, גם כשנורים טילים לעברם (בניגוד לנוהל של פתיחת תמרוני התחמקות). יפתח ספקטור, מפקד טייסת 101, פקפק בסיכויי הצלחתו של נוהל זה, וניסה לשכנע את חץ, ערב המבצע, שלא להסכים למבצע זה, אך חץ לא קיבל את עצתו.
התקיפה נועדה לשעה 12:40. עם התקרבות המטוסים ליעד נורו לעברם טילי SA-3 שפגעו בשני המובילים. במטוסו של חץ הנווט מנחם עיני הצליח לפלוט עצמו ונפל בשבי כשהוא פצוע קשה, אך שמואל חץ נהרג. מטוסם של אביהו בן-נון ונווטו שאול לוי נפגע אף הוא, אך הצליח לנחות נחיתת אונס בבסיס רפידים (בח"א 3). יתר המטוסים המשיכו במשימה והצליחו לפגוע בסוללות הטילים.
התברר שמערכות הל"א שבהן צוידו המטוסים נועדו להתגוננות מפני טילי SA-2, אך לא הועילו מול טילי SA-3.
לקריאה נוספת

יצחק שטייגמן, מוכרחים להמשיך לנגן - חיל האוויר הישראלי במלחמת יום הכיפורים, מודן הוצאה לאור, 2023, עמ' 28–30.
מירב הלפרין, אהרון לפידות, חליפת לחץ - דפים בספר הטיסות של חיל האוויר, משרד הביטחון – ההוצאה לאור, 2000, הפרק "מול הטילים", עמ' 101–105 - סיפור המבצע מנקודת מבטו של אביהו בן-נון
מירב הלפרין, אהרון לפידות, חליפת לחץ - דפים בספר הטיסות של חיל האוויר, משרד הביטחון – ההוצאה לאור, 2000, הפרק "חץ נפל", עמ' 107–112 - סיפור המבצע מנקודת מבטו של מנחם עיני
הערות שוליים

↑  יואב גלבר, התשה - המלחמה שנשכחה, כנרת זמורה-ביתן דביר, 2017, עמ' 462
↑  מירב הלפרין ואהרון לפידות, חליפת לחץ - דפים בספר הטיסות של חיל-האויר, הוצאת משרד הביטחון, תשמ"ז, עמ' 65–68.
↑   גיא לרון, היום כבר אפשר לומר: מלחמת ההתשה הסלימה כי ארה"ב רצתה לנסות נשק חדש, באתר הארץ, 4 בספטמבר 2019
↑  הטייס שמואל חץ נהרג כנראה, הנווט נשבה - בנפול המטוס בסואץ, מעריב, 20 ביולי 1970;
אבינעם מיסניקוב, ‏הפלת קורנס 680, באתר "מרקיע שחקים"
לימבורגית

| --- | --- |
 מדינות:  הולנד, בלגיה, גרמניה
 אזורים:  מערב אירופה
 דוברים:  1,600,000
 שפת אם:  1,600,000
 כתב:  אלפבית לטיני 
 משפחה:  הודו-אירופית גרמאנית גרמאנית מערבית פרנקונית תחתית לימבורגית
 לאום:  הולנד (כשפה מקומית)
 מוסד:  לא מפוקחת על ידי אף גוף
 קוד שפה:  li 
 קוד ISO 639-1:  li 
 קוד ISO 639-2:  lim 
 קוד ISO 639-3:  lim 
 ראו גם:  שפה • כתב • רשימת שפות
 
לימבורגית (Limburgs) היא שפה גרמאנית המורכבת מקבוצה של ניבים פרנקוניים המדוברת באזור לימבורג בקרבת הגבול המשולש בלגיה, הולנד וגרמניה (פרובינציית לימבורג ההולנדית, פרובינציית לימבורג הבלגית ומחוז לימבורג-ויילבורג הגרמני) ומכאן שמה. היא מוכרת כשפה אזורית (בהולנדית: Streektaal) בהולנד והיא מוגנת לפי חוק האיחוד האירופי.
בגרמניה לימבורגית מוכרת כניב פרנקוני. בהולנד ובבלגיה, לעומת זאת, לימבורגית מוכרת כלא יותר מניב גרמני. השינוי הזה בין ההכרה של שפה זו נובע מההגדרה השונה של בלשנים בארצות השפלה ובגרמניה של מהו ניב לגרמנית ומהו ניב של שפה הקרובה לה.
לימבורגית מדוברת בפי כ-1,600,000 בארצות השפלה ועוד מאות אלפים בגרמניה, בהתאם לסיווג. דוברי הלימבורגית החיים בבלגיה מושפעים יותר מצרפתית לעומת דוברי הלימבורגית החיים בגרמניה או הולנד, אשר שפתם גרמאנית כמעט לחלוטין.
לימבורגית מראה סימנים להשפעה קלטית אשר מצוינת על ידי מספר מילים ממקור קלטי, אשר שונות ממילים בעלות אותן משמעות בניבים מערב-גרמניים. האזור בעבר יושב בידי קלטים.
ניבים

לימבורגית הולנדית צפונית (Noordnederlimburgs) היא ניב המדובר באזור פֶנְלוֹ שבהולנד.
לימבורגית מרכזית (Centraalimburgs) היא ניב המדובר באזור מאסטריכט שבהולנד.
לימבורגית מזרחית (Oostlimburgs) היא ניב המדובר בדרום לימבורג שבהולנד.
לימבורגית מערבית (Westlimburgs) היא ניב המדובר באזור האסלט שבבלגיה.
לימבורגית עילית (Opperlimburgs) היא ניב המדובר באזור אאכן שבגרמניה.
ליליאן בלנד

| --- | --- |

 לידה:  22 בספטמבר 1878 קנט, הממלכה המאוחדת 
 פטירה:  11 במאי 1971 (בגיל 92) קורנוול, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 בן או בת זוג:  Charles Loftus Bland (3 באוקטובר 1911–?) 
 
ליליאן בלנד (באנגלית: Lilian Bland‏; 28 בספטמבר 1878 – 11 במאי 1971) הייתה עיתונאית, צלמת וטייסת אנגלית-אירית שנחשבה לפורצת דרך בכך שתכננה ובנתה מטוס בעצמה, הטיסה אותו, והייתה לאחת הנשים הראשונות שעשו זאת.
שנותיה הראשונות

ליליאן בלנד נולדה ב-28 בספטמבר 1878, בסמוך לעיר מיידסטון שבמחוז קנט באנגליה, למשפחה אירית מהמעמד הגבוה. היא היית הילדה השלישית במשפחה, בתם של ג'ון המפרי בלנד שהיה אומן ואמילי שרלוט בלנד.
כבר מגיל צעיר החלה בלנד להתעניין בדברים שלא היו שגרתיים לנשים בתקופתה. היא נהגה לחקור מנועים של מכוניות, עישנה, רכבה על סוסים והייתה מוכשרת בצייד, דייג ופעילויות ירי.
לאחר מות אמה, ב-1900 בלנד עברה יחד עם משפחתה לגור אצל דודתה בעיר מולדתו של אביה, קרנמוני (אנ') במחוז אנטרים שבצפון אירלנד. והתגוררה שם עד 1906.
היא היית האישה הראשונה באירלנד שהתאמנה ברכיבה על סוסים וביקשה להשתתף בתחרות גרנד נשיונל. בלנד לא הורשתה להשתתף בתחרות בשל היותה אישה.
בלנד עבדה כצלמת וכתבת ספורט, והייתה מהנשים הראשונות שסיקרו אירועי ספורט במגוון עיתונים לונדוניים. עד 1908 היא כבר יצרה לעצמה שם כעיתונאית.
קריירת הטיסה

האהבה של בלנד לתעופה ולשמיים התפתחה בעקבות צפייה וצילום של שחפים שעפו מעליה. הכמיהה שלה לטיסה רק גדלה כאשר דודה שלח לה גלויה הכוללת תיאור בכמה ממדים של המטוס החד כנפי של המהנדס הצרפתי לואי בלריו.
ב-1909 נכחה בלנד בכינוס תעופה רשמי בינלאומי גדול שהתקיים בבלקפול, אנגליה. שם היא רשמה לעצמה את המידות של כלי טיס שונים בתצוגה, וצפתה בהם בזמן טיסה. בנוסף על כך, היא למדה הרבה מספרים ומגזינים של כלי טיס.
כבר באותה שנה היא החלה לתכנן ולבנות את המטוס שלה, בבית המלאכה של דודה.
תחילה היא בנתה דאון קטן הבנוי במבנה של מטוס דו-כנפי עם מוטת כנפיים באורך של 1.8 מטרים (6 רגל) שעף בהצלחה כעפיפון. הצלחתה עודדה אותה ליצור דאון דו-כנפי בגודל מלא. היא בנתה אותו מעץ ועם הגה שהיה עשוי מכידון של אופניים. הדאון המשופר היה בעל מוטת כנפיים באורך של 6.18 מטרים (20 רגל ו7 אינץ') ושקל 90.7 קילו (200 פאונד).
היא קראה לו "מייפליי" (באנגלית: mayfly כלומר: "אולי-יעוף") כיוון שלא היית בטוחה אם הוא יצליח לעוף. בלנד אמרה בעצמה "הוא אולי יעוף ואולי לא".
תחילה, הטיסה אותו בלנד ביחד עם עוד חמישה אנשים בגבעות של קרנמוני וכשהייתה מרוצה מתוצאות הדאון ומכובד המשקל שהוא יכול היה לשאת, היא החליטה להוסיף לו מנוע. בלנד קנתה את המנוע באנגליה והביאה אותו בעצמה ברכבת ובסירה אל בית המלאכה, את מכל הדלק אלתרה מבקבוקי וויסקי וחצוצרת השמיעה של דודתה.
ב-31 באוגוסט 1910 המייפליי הממונע היה כבר מוכן לטיסה הראשונה שלו. בלנד המריאה משטחו של לורד אוניל שברנדלסטאון (אנ') (באנגלית: Randalstown). נדרשו כמה ניסיונות כדי להטיס את המטוס בצורה חלקה, אך בסופו של דבר הוא הצליח להתעופף לגובה של 9.14 מטר (30 רגל) ולמרחק של כרבע מייל.
בלנד לא המשיכה לטוס מאז. היא תכננה לפתוח עסק והמשיכה לשפר את הדגמים שלה. אבל לא לאורך זמן. שכן אביה, שהיה מודאג מכך שהיא מסכנת את חייה, קנה לה מכונית מדגם פורד. ליליאן לימדה את עצמה לנהוג והקימה בבלפסט את החנות הראשונה של פורד באירלנד הצפונית.